|  |  |  |
| --- | --- | --- |
| Til høringsparterne **Høringsbrev**Vedlagt fremsendes udkast til lovforslag om ændring af lov om arbejdsmiljø og lov om arbejdsskadesikring (Ændring af anmeldekriteriet for ulykker, tydeliggørelse af Sikkerhedsstyrelsens tilsyn med autorisationsordningen på asbestområdet m.v.): Eventuelle bemærkninger til lovforslaget bedes sendt på e-mail til at@at.dk og jb@at.dk **senest den 22. august 2025.** Høringsmaterialet er også tilgængeligt på [www.hoeringsportalen.dk](http://www.hoeringsportalen.dk). De høringssvar, som Arbejdstilsynet modtager i forbindelse med høringen, vil blive offentliggjort på Høringsportalen. Ved afgivelse af høringssvar gives samtidig samtykke til offentliggørelse af høringssvaret, herunder afsenders adresse og mailadresse.**Formål og indhold**Lovforslaget indeholder en ændring af anmeldekravet for ulykker efter arbejdsskadesikringsloven. Ændringen indebærer, at arbejdsgivers anmeldepligt lempes, så pligten først indtræder, når en arbejdsulykke har medført mindst 3 dages fravær fra tilskadekomnes sædvanlige arbejde ud over tilskadekomstdagen, i stedet for efter blot én dags fravær, som efter de nugældende regler. Lovforslaget indeholder endvidere forslag om tydeliggørelse af Sikkerhedsstyrelsens tilsyn med overholdelse af regler fastsat af erhvervsministeren i medfør af autoristionsordningen på asbestområdet og tydeliggørelse af Sikkerhedsstyrelsens tilsyn med ikke-autoriserede virksomheders uberettigede annoncering. Lovforslaget tilføjer i fodnoten til arbejdsmiljølovens titel en reference til den seneste ændring af asbestdirektivet. Tilføjelsen har til formål delvist at implementere direktivets krav om, 1) at virksomheder, der har til hensigt at udføre arbejde i form af nedrivning eller fjernelse af asbest, inden arbejdets påbegyndelse skal indhente en tilladelse fra den kompetente myndighed, og bestemmelsen om 2) at gøre en liste over virksomheder, der har opnået en tilladelse, offentligt tilgængelig. Implementeringen sker delvist med allerede gældende bestemmelse i arbejdsmiljølovens § 49 e, stk. 1, om, at kun virksomheder, der er autoriseret af Sikkerhedsstyrelsen, må udføre for nedrivning af asbest, og allerede gældende bestemmelse i arbejdsmiljølovens § 49 g, stk. 3, med pligt for Sikkerhedsstyrelsen til at føre et offentligt register over autoriserede virksomheder.**Konsekvenser**Forslaget om ændring af anmeldekravet forventes at medføre byrdelettelser for virksomhederne, da arbejdsgivere vil skulle anmelde et færre antal sager. Det skønnes med usikkerhed, at offentlige og private arbejdsgivere vil anvende færre ressourcer på anmeldelse af arbejdsulykker, svarende til 1 årsværk i den offentlige sektor og 1 årsværk i den private sektor. Forslaget indebærer desuden behov for justeringer i Arbejdstilsynets og Arbejdsmarkedets Erhvervssikrings fælles digitale system til anmeldelse af arbejdsulykker (EASY). De øvrige forslag vurderes ikke at have konsekvenser for erhvervslivet.**Ikrafttræden**Det foreslås, at loven træder i kraft den 1. januar 2026, dog således at forslaget om ændring af anmeldekravet for ulykker træder i kraft den 1. juli 2026.  |  | **Arbejdstilsynet**Landskronagade 33 2100 København Ø T 70 12 12 88at@at.dk [www.at.dk](http://www.at.dk) CVR 21481815 27. juni 2025**Sag**2025 - 29010 Ansvarlig: Jeanne Borgqvist CVR P  |

Venlig hilsen

Jeanne Borgqvist

Chefkonsulent